b'\n_START_ARTICLE_\nBon Jovi\n_START_SECTION_\nFormaci\xc3\xb3 i primers treballs (1983-1985)\n_START_PARAGRAPH_\nJon Bon Jovi, futur fundador del grup, havia estat tocant en diversos grups amateurs en els quals havia destacat, per\xc3\xb2 al no trobar-se a gust en cap va decidir seguir temporalment pel seu compte._NEWLINE_L\'any 1983 Chip Hobart, director de l\'emissora WAPP FM, va treure un disc on es recopilava una can\xc3\xa7\xc3\xb3 de cada artista nou i Jon va aprofitar per portar el seu single "Runaway" (can\xc3\xa7\xc3\xb3 que ell va escriure el 1980 i que va gravar aquell any quan l\'estudi estava buit) i va ser la can\xc3\xa7\xc3\xb3 que va destacar m\xc3\xa9s de l\'\xc3\xa0lbum. Degut a la gran acollida, li van demanar de fer un concert, per\xc3\xb2 necessitava un grup propi, llavors Polygram, que s\'havien fixat en Jon, li fan un gran contracte donant-li la llibertat de contractar els m\xc3\xbasics que ell volgu\xc3\xa9s. Jon va reclutar David Bryan, que el coneixia des de l\'institut i ja havia tocat amb ell anteriorment, el baixista Alec John Such, membre de The Message, el qual va avisar a Tico Torres perqu\xc3\xa8 s\'instal\xc2\xb7l\xc3\xa9s a la bateria. M\xc3\xa9s tard es va unir Richie Sambora, que acabava de fer una prova per entrar al grup Kiss, per\xc3\xb2 va ser rebutjat per no complir el perfil. Richie va veure tocar el grup de Jon Bon Jovi i posteriorment es va presentar al c\xc3\xa0sting per ser el nou guitarrista; quan Jon va veure a Richie entrar per la porta va dir \xc2\xabQui deu ser aquest imb\xc3\xa8cil?\xc2\xbb, per\xc3\xb2 despr\xc3\xa9s de tocar durant uns minuts, va conv\xc3\xa8ncer Jon i es va convertir en el nou guitarrista.'